ΓΡΑΠΤΗ ΕΡΩΤΗΣΗ E-0720/00

υποβολή: Manuel Prez lvarez (PPE-DE) προς την Επιτροπή

(17 Μαρτίου 2000)

Θέμα: Η διανομή στη βιομηχανία τροφίμων

Σε ορισμένους τομείς της οικονομικής δραστηριότητας, η διανομή έχει παραδοσιακά, ή προσέλαβε κατά τα τελευταία έτη, ιδιαίτερη σημασία στη διαδικασία μετάβασης των προϊόντων από το πρώτο στάδιο της παραγωγής στο τελικό στάδιο της πώλησης στον καταναλωτή.

Τούτο συμβαίνει μεν σε μεγάλο βαθμό στη βιομηχανία τροφίμων, ισχύει όμως και για άλλους τομείς της οικονομίας.

Ηπερβολική συγκέντρωση της διανομής μπορεί να έχει αρνητικές συνέπειες για τον καταναλωτή, αλλά και για τον παραγωγό, ιδίως αν σκεφθεί κανείς ότι είναι δυνατή η, χωρίς αντικειμενική αιτία, άρνηση διανομής σε αρχικό ή μεταγενέστερο στάδιο της διαδικασίας.

Ποια μέτρα εφαρμόζονται ώστε να διατηρηθεί κάποια ισορροπία μεταξύ της συγκέντρωσης της βιομηχανίας τροφίμων και της συγκέντρωσης του τομέα της διανομής;

Έχουν ληφθεί ή σχεδιάζεται να ληφθούν ειδικά μέτρα στους τομείς που είναι περισσότερο ευαίσθητοι στις αποφάσεις που λαμβάνει η βιομηχανία διανομής;

Απάντηση του κ. Monti Εξ ονόματος της Επιτροπής

(18 Απριλίου 2000)

Η Επιτροπή αναγνώρισε τον κίνδυνο τον οποίο το αξιότιμο μέλος περιέγραψε στην γραπτή του ερώτηση, κατά την εξέταση των πρόσφατωνποθέσεων(1) συγκέντρωσης στον τομέα της διανομής μεγάλης κλίμακας στην Αυστρία, στο Ηνωμένο Βασίλειο και στη Γαλλία.

Πράγματι, στον τομέα του λιανικού εμπορίου και ειδικότερα στον τομέα των τροφίμων, ο εφοδιασμός των διανομέων εξαρτάται σε πολύ μεγάλο βαθμό από τη θέση που αυτοί κατέχουν στην αγορά διανομής. Κατά κανόνα, όσο μεγαλύτερος ο όγκος των αγορών τους, τόσο ευνοϊκότεροι είναι οι όροι τους προσφέρονται από τους προμηθευτές τους. Οι επιχειρήσεις αυτές, λοιπόν, είναι σε θέση να εφαρμόσουν στοχευμένες στρατηγικές μείωσης των τιμών εις βάρος των ανταγωνιστών τους. Η βελτίωση της θέσης μιας επιχείρησης στην αγορά συνεπάγεται, με τη σειρά της, περαιτέρω βελτίωση στους όρους προμηθειών και ούτω καθεξής.

Η σπειροειδής πορεία που περιγράφεται παραπάνω, μπορεί να οδηγήσει σε όλο και μεγαλύτερη συγκέντρωση τόσο στην αγορά διανομής όσο και στην αγορά εφοδιασμού. Οι τελικοί καταναλωτές μπορούν, βεβαίως, να επωφεληθούν από μια τέτοια διαδικασία, όταν σε μια περίοδο εντατικού ανταγωνισμού στην αγορά διανομών μια επιχείρηση, έχοντας αποκτήσει σημαντική αγοραστική δύναμη, περνά τα πλεονεκτήματα που αποκομίζει στους καταναλωτές μέσω των τιμών πώλησης που εφαρμόζει. Ωστόσο, η κατάσταση αυτή μπορεί να διαρκέσει μόνον μέχρις ότου μία ή περισσότερες επιχειρήσειςπερισχύσουν στην αγορά. Οι τελικοί καταναλωτές δεν θα έχουν τότε παρά περιορισμένες δυνατότητες επιλογής.

Μέχρι στιγμής, όταν μια συγκέντρωση αποδεικνύεται ότι δημιουργεί δεσπόζουσα θέση, κατά την έννοια των κανόνων ανταγωνισμού της συνθήκης ΕΚ, οι ενεχόμενες επιχειρήσεις αναλαμβάνουν δεσμεύσεις έναντι της Επιτροπής που σκοπό έχουν την αποκατάσταση των ισορροπιών στην αγορά. Με βάση τιςποβαλλόμενες καταγγελίες και κοινοποιήσεις και στο βαθμό που επηρεάζεται το εμπόριο μεταξύ κρατών μελών, η Επιτροπή θα συνεχίσει να εξετάζει τον προαναφερόμενο κίνδυνο και, κατά περίπτωση, θα επιβάλει κυρώσεις για τις καταχρήσεις ή θα απαγορεύει τη δημιουργία δεσπόζουσας θέσης.

(1) Υποθέσεις Μ1221-REWE/Meinl, M1612- Wall Mart/ASDA και Μ1684 Carrefour/Promodes.